tartuNLP/wikipedia-smugri-20251201 huggingface dataset:
Port Nolloth

Port Nolloth on linn Lõuna-Aafrika Vabariigis Põhja-Kapimaa provintsis Namakwa ringkonnas, Richtersveldi valla halduskeskus. Linn asub Atlandi ookeani rannikul.
Port Nolloth on asutatud 1854. aastal.
2011. aasta rahvaloenduse andmetel oli Port Nolloth elanikest värvilisi 71,96%, mustanahalisi aafriklasi 16,23%, valgeid 10,24%, India või Aasia päritolu inimesi 0,56% ja teisi 1,00%. Afrikaani keelt pidas emakeeleks 85,21%, koosa keelt 7,04%, inglise keelt 3,55%, sotho keelt 1,07%, tsvana keelt 0,78% ja suulu keelt 0,60%.
Kaunerberg

Kaunerberg on vald ("Gemeinde") Austrias Tirooli liidumaal Landecki ringkonnas. Vald asub 1297 m kõrgusel merepinnast. Valla pindala on 23,45 km², 1. jaanuaril 2016 elas seal 425 inimest. Vald paikneb 12,6 km Landeckist kagus samanimelises orus Inni ülemjooksul. Peamine sissetulekuallikas on põllumajandus.
Klerksdorp

Klerksdorp on linn Lõuna-Aafrika Vabariigis Loodeprovintsis, Dr Kenneth Kaunda ringkonna halduskeskus.
Klerksdorp on rajatud 1837. aastal.
Lõuna-Aafrika Vabariigi 2011. aasta rahvaloenduse andmetel oli Klerksdorpi elanikest mustanahalisi aafriklasi 73,98%, valgeid 18,02%, värvilisi 6,38%, India või Aasia päritolu inimesi 1,32% ja teisi 0,30%. Tsvana keelt pidas emakeeleks 42,67%, afrikaani keelt 23,77%, koosa keelt 11,71%, sotho keelt 10,70%, inglise keelt 5.52% ja suulu keelt 1,77%.
Alexander Bay

Alexander Bay (afrikaani Alexanderbaai) on linn Lõuna-Aafrika Vabariigis Põhja-Kapimaa provintsis Namakwa ringkonnas Richtersveldi vallas. Alexander Bay asub Oranje jõe suudmes jõe lõunakaldal Namiibia piiri ääres. Teisel pool jõge asub Namiibia linn Oranjemund. Linn asub Atlandi ookeani rannikust ligi 7 kilomeetri kaugusel.
Linn on saanud nime Briti maadeuurija James Edward Alexanderi järgi, kes kaardistas piirkonna esimest korda aastatel 1836–1837. Asula rajati 1925. aastal seoses teemantide leiukoha avastamisega.
Lõuna-Aafrika Vabariigi 2011. aasta rahvaloenduse andmetel oli Alexander Bay elanikest värvilisi 74,71%, valgeid 15,21%, mustanahalisi aafriklasi 9,74%, India või Aasia päritolu inimesi 0,12% ja teisi 0,23%. Afrikaani keelt pidas emakeeleks 92,50%, koosa keelt 2.62%, inglise keelt 1,46%, sotho keelt 0,98%, tsvana keelt 0,67% ja suulu keelt 0,55%.
Willowmore

Willowmore on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Dr Beyers Naudé vallas.
Asula on rajatud 1862. aastal.
2011. aasta rahvaloenduse andmetel oli Willowmore elanikest värvilisi 86,30%, mustanahalisi aafriklasi 9,95%, valgeid 2,96%, India või Aasia päritolu inimesi 0,17% ja teisi 0,63%. Afrikaani keelt pidas emakeeleks 94,53%, koosa keelt 3,22%, inglise keelt 1,19% ja tsvana keelt 0,47%.
Kaunertal

Kaunertal on alpiorg ja vald ("Gemeinde") Austrias Tirooli liidumaal Landecki ringkonnas. Vald asub 1287 m kõrgusel merepinnast. Valla pindala on 193,5 km², 1. jaanuaril 2016 elas seal 593 inimest. Vald paikneb umbes 15 km Landeckist kagus Inni ülemjooksul.
Kaunertali org on 28 km pikk ja kulgeb Prutzist (884 m) kagusse Kaunertali liustikule. Orgu läbib Faggenbaci jõgi, mis algab Weißseespitze mäe (3044 m) lõunaküljelt ja voolab Prutzi juures Inni, seal on ka hüdroelektrijaam. Gepatschi veehoidla ("Gepatsch Stausee"), mis asub Fagge jõe ülemjooksul, on 6 km pikk, mahutavusega 138 000 000 m³, ja on loodud kivise tammi taha, mis on 630 m pikk ja 130 m kõrge. Tamm ehitati 1961. aastal. Järve vett kasutatakse elektri tootmiseks 13 km pikkuse torusüsteemi kaudu, mis asub Kaunertali lõunaotsas. Generaatorirajatis Prutzis toodab 620 miljonit kW/h aastas. Järve pind on kõrgusel 1820 m.
Peamine linn orus on Kauns (1050 m), mis asub Inni jõe ääres, selle Schranzi kabelis on "Kauner Kreuz". Kaunertali liustiku tee jätkub üles kuni Weißenseeferneri liustikuni. See maksuline tee on kõrguselt viies sillutatud tee Alpides ja jõuab kõrguseni 2750 m. Oma 29 180-kraadise pöördega ulatub tee suusa-alani kõrgusel 2750 m. Peamine sissetulekuallikas on see liustiku suusa-ala oma 35 km nõlvade ja 10 tõstukiga, mis avati 1982. aastal. Tänu suusa-ala kõrgusele (2200-3050 m) ja liustikule on see tegev oktoobri keskpaigast juuni keskpaigani.
13. sajandi Berneggi lossi varemed oma gooti kabeliga asuvad samuti orus.
Eela Kuusküll

Eela Kuusküll (sünninimi Emilie Rosalie Wiitfeld; 1936. aastast perekonnanimi Sõstramets; 1940. aastast eesnimi Eela; 24. veebruar 1921 Vara mõis – 10. jaanuar 2003 Tallinn) oli eesti kirjastustegelane ja tõlkija.
1941. aastal oli ta ELKNÜ Harjumaa komitee instruktor ja hävituspataljonlane. Teise maailmasõja ajal NSV Liidus tagalas.
Pärast Teist maailmasõda töötas ta Eesti Riikliku Kirjastuse, hiljem kirjastuse Eesti Raamat marksismi-leninismi/poliitilise kirjanduse toimetuse juhatajana.
Ta oli Eesti NSV Ülemnõukogu II koosseisu saadik.
Ta on ka tõlkinud kirjandust vene keelest eesti keelde.
Ta on maetud Liiva kalmistule.
Kauns

Kauns on pisike vald ("Gemeinde") Austrias Tirooli liidumaal Landecki ringkonnas. Vald asub 1050 m kõrgusel merepinnast. Valla pindala on 8,23 km², 1. jaanuaril 2016 elas seal 496 inimest. Vald paikneb umbes 12 km Landeckist kagus ja 1 km Kaunerbergist alla Inni ülemjooksul. Küla on piinanud mitu tulekahju; ainult mõned majad säilisid katastroofis.
Ladis

Ladis on vald ("Gemeinde") Austrias Tirooli liidumaal Landecki ringkonnas. Vald asub 1189 m kõrgusel merepinnast. Valla pindala on 7,1 km², 1. jaanuaril 2016 elas seal 530 inimest. Vald paikneb 9,5 km Landeckist lõunas ja 1,4 km Faggenist läänes. Küla on tuntud oma väävli- ja happeallikate poolest. Teine oluline sissetulekuallikas on suusaturism.
Chandrasekhara Venkata Raman

Sir Chandrasekhara Venkata Raman (tamili keeles சந்திரசேகர வேங்கட ராமன்; 7. november 1888 – 21. november 1970) oli India füüsik.
Ta sündis Thiruvanaikavalis, mis tänapäeval on Tiruchchirāppalli eeslinn Tamil Nadu osariigis, ning suri Bangalore'is. 
1930. aastal sai ta Nobeli füüsikaauhinna Ramani hajumise avastamise eest.
Upington

Upington on linn Lõuna-Aafrika Vabariigis Põhja-Kapimaa provintsis, ZF Mgcawu ringkonna halduskeskus. Linn asub Oranje jõe ääres.
Asula tekkis 1873. aastal rajatud misjonijaama ümber. Linn on saanud nime Kapimaa koloonia peaministri Thomas Upingtoni järgi.
2011. aasta rahvaloenduse andmetel oli Upingtoni elanikkonnast värvilisi 62,6%, mustanahalisi aafriklasi 25,6%, valgeid 10,1%, India või Aasia päritolu inimesi 0,6% ja teisi 1,1%. Afrikaani keelt pidas emakeeleks 85,5%, koosa keelt 6,1%, tsvana keelt 3,2%, inglise keelt 2,1% ja teisi keeli 3,1%.
Uus tänav (Rakvere)

Uus tänav on tänav Rakvere linna põhjaosas Kukeküla linnaosas.
Loode-kagusuunaline Uus tänav on 390 m pikkune. See saab alguse Terasetänavalt, ristub ida poolt Hernetänavaga ja lääne poolt Saue tänavaga ning lõpeb Kurikaküla linnaosas Tuleviku tänava ristmikul. Kaugus Rakvere keskväljakust – Turu platsist – on linnulennult 0,6 km. 
Tänaval paiknevad peamiselt katusekorrusega ühepereelamud, mis on ehitatud põhiliselt 20. sajandi teises pooles. Tänava keskosas paiknevad ka nõukogudeaegsed garaažiühistute ehitised. Tänav külgneb lõunaoas Rakvere kunstmurustaadioniga.
Hideki Yukawa

Hideki Yukawa (jaapani keeles 湯川 秀樹 "Yukawa Hideki", sünninimi Hideki Ogawa; 23. jaanuar 1907 Tokyo – 8. september 1981 Kyoto) oli jaapani füüsikateoreetik.
1949. aastal anti talle Nobeli füüsikaauhind nukleonidevahelist tugevat vastastikmõju vahendava osakese piioni ehk pi mesoni olemasolu ennustamise eest. Ta oli esimene jaapanlasest Nobeli auhinna laureaat.
Jaan Vihm

Jaan Vihm (4. juuni 1934 – 15. detsember 1986) oli eesti kinomehaanik.
1950. aastatel töötas ta Valga rajooni rändkino nr 25 kinomehaanikuna, 1970. aastatel Valga Rajooni Riikliku Kinovõrgu kinomehaanik-autojuhina.
Ta on maetud Rõngu kalmistule.
Vene tänav (Rakvere)

Vene tänav on tänav Rakvere linna põhjaosas Kukeküla linnaosas.
Loode-kagusuunaline Vene tänav on 365 m pikkune. See saab alguse Tallinnatänavalt, ristub Terase, Rohuaia ja Posti tänavaga ning lõpeb Saue tänava ristmikul. Kaugus Rakvere keskväljakust – Turu platsist on linnulennult 0,5–0,6 km. 
Tänav on hoonestatud peamiselt katusekorrusega ühepereelamutega, mis on ehitatud 20. sajandi esimeses ja teises pooles. Tallinna ja Vene tänava nurgal asus 1873. aastast esimene Rakvere linnahaigla, mille tarvis ehitati uus kivihoone 1932. aastal, arhitekt Ferdinand Gustav Adoff. Vahepeal lagunenud hoone (Vene 2a) on nüüdseks korterelamuks ümber ehitatud.
Reason, Truth and History

"Reason, Truth and History" ("Mõistus, tõde ja ajalugu") on Hilary Putnami filosoofiline raamat. See ilmus 1981 Cambridge University Pressi väljaandel.
Kokkuvõte.
Autor püüab vabaneda mitme dihhotoomia survest, millest peamine on objektiivne ja subjektiivne vaade tõele ja mõistusele. Kui mõni niisugune dihhotoomia on aktsepteeritud kui vaadete ja mõtlemisstiilide tüübid, siis hakatakse neid vastandeid võtma peaaegu ideoloogiliste siltidena. Paljud filosoofid pooldavad mõnd tõe "koopiateooria" (tõe vastavusteooria) varianti ning näevad ainsa alternatiivina tõe objektiivsuse eitamist ning kapituleerumist ideele, et kõik mõtteskeemid ja vaatekohad on lootusetult subjektiivsed. Julge vähemus (Thomas Kuhn vähemalt mõnes meeleolus, Paul Feyerabend, Michel Foucault) seab end vastupidise sildi alla. Nad nõustuvad, et naiivse tõekontseptsiooni alternatiiv on näha mõtlemist, ideoloogiaid, teooriaid subjektiivsetena ning kaitsevad jõuliselt relativistlikku ja subjektiivset vaadet. Filosoofilise vaidluse ideoloogilisus ei ole tingimata halb: kõige täpsemateski teadustes kaitstakse ja rünnatakse uusi ideid erapooliku jõulisusega. Ka poliitikas on polariseerumine ja ideoloogiline tulisus mõnikord vajalikud, et probleemile moraalset tõsidust anda. Ent aja jooksul saavad uutest ideedest vanad, nad pole enam väljakutsuvad, ja see, mis varem keskendas tähelepanu, hakkab nüüd takistama uute alternatiivide uurimist. Tõeteooriate vaidluses on see juhtunud. Esimeses kolmes peatükis selgitab Putnam tõekontseptsiooni, mis ühendab objektiivsed ja subjektiivsed komponendid. See vaade ulatub tagasi Immanuel Kantini. Koopiakontseptsiooni saab tagasi lükata, omistamata kõike ajavaimule, geštaldivahetustele või ideoloogiale. 
Tõe ja ratsionaalsuse vahel on väga tihe seos. Fakti ainus kriteerium on see, et teda on ratsionaalne aktsepteerida. Näiteks kui on ratsionaalne aktsepteerida, et pilt on ilus, siis saab olla fakt, et pilt on ilus. Nii et saavad olla väärtusfaktid. Aga ratsionaalne aktsepteeritavus ja tõesus on erinevad mõisted. Jääb alles realistlik intuitsioon, et väide võib olla mingil ajal ratsionaalselt aktsepteeritav, kuid mitte tõene. 
Putnam ei usu, et ratsionaalsust defineerivad muutumatud kaanonid või printsiibid. Metodoloogilised printsiibid on seotud meie maailmavaatega, sealhulgas vaatega iseendile kui maailma osadele, ja muutuvad ajaga. Sellest, et meie arusaamad mõistusest ajaloos arenevad, ei tee Putnam järeldust, et mõistus ise saab midagi olla või millekski areneda, ega lõpeta kultuurirelativismi ja strukturalismi seguga. 
Ratsionaalsus ei piirdu laboriteadusega ega ole seal põhimõtteliselt teistsugune kui mujal. 
1 Ajud tõrres (Brains in a vat).
Sipelgas jätab liival liikudes jälje, mis juhuslikult meenutab Churchilli. Kas sipelgas tegi pildi, mis kujutab Churchilli? Enamik inimesi ütleks, et ei, sest sipelgal polnud kavatsust, kuid meie võime seda joont pildina näha.
Pohronský Inovec

Pohronský Inovec (ungari keeles "Garammenti-Inóc") on vulkaanilise päritoluga mäestik Slovakkia keskosas, mis on osa Lääne-Karpaatidest ja ühtlasi ka Slovaki keskmäestikust. Varem arvati see Vtáčniku osaks, aga tänapäeval peetakse seda eraldi maastikurajooniks. 
Mäestiku moodustavad andesiit ja rüoliit. Kõrgeim tipp on Veľký Inovec (900,6 m). Mäestiku põhjapoolsem osa Veľká Lehota küla ümbruses on tasasem.
Mäestikku katavad valdavalt lehtmetsad, valitsevaks puuliigiks on harilik tamm. Vaatamisväärsusteks on XIV sajandil rajatud Živáni vahitorni varemed, Starohutský juga ja nn Andesiidimeri – 1,4 hektari suurune laavaväli, mis jääb administratiivselt Malá Lehota küla piiridesse.
Asend.
Pohronský Inovec piirneb järgmiste geograafiliste piirkondadega:
Meediapleier

Meediapleier on arvutiprogramm multimeediafailide, näiteks videote, filmide ja muusika esitamiseks.
Meediapleierid kuvavad tavaliselt standardseid meedia juhtimise nuppe, mis on tuttavad füüsilistelt seadmetelt, näiteks magnetofonidelt ja CD-mängijatelt. Nendeks nuppudeks on "play(►), pause, fastforward, backforward" ja "stop(■)."
Populaarsematel operatsioonisüsteemidel on tavaliselt vähemalt üks meediapleier. Näiteks Windowsil on Windows Media Player ja Mac OS X-il on QuickTime Player. Ka Linuxi operatsioonisüsteemil võib olla meediapleiereid, näiteks: SMPlayer, Amarok, Audacious, Banshee, MPlayer, Rhythmbox, Totem, VLC Media Player ja xine. Androidi operatsioonisüsteemil on Google Play Music tavaline meediapleier koos paljude teiste mobiilirakendustega nagu Poweramp, Beautiful Music Player, VLC Media Player.
Põhifunktsioonile keskendumine.
Erinevatel meediapleieritel võivad olla erinevad eesmärgid ja omadused. Videopleierid on meediapleierite rühm, mille põhiotstarve on digitaalse video esitamine. Näiteks Windowsi DVD Player mängib ainult DVD-videoplaate. Media Player Classic saab mängida audio- ja videofaile, kuid selle programmi omadused, nagu värvikorrektuur, pildi teravustamine, suumimine, DVB toetus ja subtiitrite toetus on ainult kasulikud videomaterjalide jaoks, näiteks animafilmide ja mängufilmide jaoks. Näiteks, AIMP mängib eranditult audiovorminguid. MediaMonkey mängib nii audio- kui ka videovorminguid, kuid selle paljud omadused (meediateek, laulusõnade avatus, muusika kujutamine, internetiraadio) on suunatud helivormingule. Kuid on ka universaalseid meediapleiereid. Näiteks Windows Media Player, millel on omadusi nii heli kui ka video jaoks, kuigi mitte nii palju kui Media Player Classicul ja MediaMonkeyl koos.
Lendkabe

Lendkabe (vene keeles летающие шашки või ka леталки) ehk algseisude loosimine (vene keeles жеребьевка начальных позиций) on Vene ja Brasiilia kabes kasutatav partiide algseisude loosimine, kus tavapärasest algseisust liigutatakse mingile muule väljale 1 või 2 kivi. 
Näiteks üleskirjutus a3&gt;a5 h6&gt;a3 tähendab, et partiid alustatakse seisust, kus kivi a3 on liigutatud väljale a5 ja kivi väljalt h6 väljale a3 (vaata diagrammi). 
Lendkabes on alustajaks pooleks valge ja enamasti mängitakse mikromatše. Seisude loosimiseks kasutatakse spetsiaalset loositabelit. Süsteem võeti kasutusele ideega sundida mängijaid mängima tundmatuid seise ja seeläbi vähendada viikide hulka võistlustel. Lendkabet kasutatakse paljudel tippvõistlustel (alates 2015. aastast ka Eesti meistrivõistlustel).
Kruonis

Kruonis on alev Leedus Kaišiadoryse rajoonis, Kruonise valla halduskeskus. Alevi lähistel asub Kruonise hüdroakumulatsioonijaam.
Kruonises on keskkool, postkontor, kultuurikeskus ja raamatukogu. Vaatamisväärsusteks on 19. sajandil rajatud kõrts, aastal 1919 ehitatud katoliku kirik ja aastal 1927 ehitatud õigeusu kirik.
Ajalugu.
Asula tekkis 15. sajandil Leedu suurvürstidele kuuluva Kruonise mõisa juurde. Aastal 1472 lasi Kazimierz IV sinna kabeli ehitada. Tänapäevases asukohas asub Kruonis 16. sajandi keskpaigast alates.
Juudid asusid Kruonisesse elama juba 16. sajandil. Umbkaudu sel ajal asusid sinna elama ka karaiidid, sealne karaiitide kogukond oli üks vanemaid Leedus, kuigi suri välja 18. sajandil.
Aastail 1570–1831 oli Kruonis Ogińskite valduses. Need lasid sinna kohe oma valitsusaja algul õigeusu kiriku ehitada, aga aastal 1610 valmis sealne uniaatide kirik, mis oli esimene omataoline Leedu aladel. Kolm aastat hiljem kanti Kruonis esimest korda kaardile ("Crono"). Aastal 1649 hakkas selle kiriku juures tegutsema ka uniaatide klooster. 17. sajandi alguses valmis sealse mõisa peahoone.
Kruonise alev rajati sama sajandi keskpaigas külast põhja poole ristmikule. Seda on kirjalikes allikates esmamainitud 1693. aastal. Alev põles 1787. aastal maha.
Tsaariajal kasutati Kruonise kohta venekeelset nimekuju Кроне. Aastal 1812 laastasid sealset mõisa Prantsuse sõdurid. Alevi elanikud osalesid jaanuariülestõusus, seetõttu küüditati neist paljud Siberisse ja nende asemele asusid elama venelased.
Teise maailmasõja alguses vahistasid leedulased Kruonises elanud juudid, mõned neist, kel olid naabritega tülid, ka hukati, ent ülejäänud lasti vabadusse. Hiljem sunniti nad siiski asulast lahkuma ja anti üle sakslastele, kes sealsed juudid ka hukkasid. Sõja ajal põles alev taas. Seal hukati aastal 1944 ka Vilniuse ja Leedu peapiiskopkonna piiskop Sergi (Voznessenski) (tol ajal ka Eesti ja Läti õigeusu kirikute eksarh). Ühe versiooni kohaselt tapsid ta Saksa sõdurid, teise versiooni kohaselt partisanid (versioon tugineb ühe partisani pihtimusel), kolmanda kohaselt aga Kārlis Ulmanise auvalvesalk.
Sõja järel tegutsesid alevi ümbruskonnas Leedu metsavennad. Kruonises paiknes toona NKVD sõjasalk. Nõukogude ajal oli Kruonis kohaliku kolhoosi keskasulaks. Aastal 1946 rajati sinna auruveski ja saekaater. Aastal 1978 valmis Kruonise hüdroakumulatsioonijaam.
Nauders

Nauders (romanši: "Danuder") on vald ("Gemeinde") Austrias Tirooli liidumaal Landecki ringkonnas. Vald asub 1394 m kõrgusel merepinnast. Valla pindala on 90,3 km², 1. jaanuaril 2016 elas seal 1560 inimest.
Asend.
Vald asub Ötztali Alpide kõrgorus Alpide peaahelikust põhjas. Vald paikneb umbes 29 km Landeckist lõunas, maanteel, mis viib Pfundsist Inntali orus läbi kitsa Finstermünzi kuristiku kuni Rescheni kuruni ja piirile Vinschgau ringkonnaga Lõuna-Tiroolis, Itaalias. Lähedal on kolmikpunkt Šveitsi piiriga; läänes viib maantee Sesvenna Alpidesse ja Martinasse Alam-Engadini orus.
Ajalugu.
Iidsetel aegadel oli kaubatee üle Rescheni kuru osa Rooma Via Claudia Augustast, mis viis Itaaliast üle Ida-Alpide Raetia pealinna Augusta Vindelicorumisse (Augsburgi). Nauders asub tõenäoliselt "mansio" kohas, mida kaasaegsed kutsusid "Inutrium". Kuid alates 200. aastast langes maanteeühenduse tähtsus, kui seda järk-järgult asendas Brenneri mäekuru maantee idas.
Kihelkonda "Nudres" on esmamainitud 1150. aasta dokumendis; 13. sajandist võõrustas see tähtsat tollijaama. Sajandite jooksul tekkis arvukalt konflikte Tirooli maade, mis kuulusid aastast 1363 Austria Habsburgidele, piiril Šveitsi Konföderatsiooniga, mis kulmineerusid Švaabi sõjaga 1499. aastal. Naudersit, mis siis oli osa Tirooli Vinschgau piirkonnast lõunas, hallati Naudersbergi lossist, 14. sajandi alguses püstitatud keskaegsest linnusest. 1472. aastal püstitas Habsburgist Austria ertshertsog Sigismund kitsaskohta Inni jõel Finstermünzi linnuse.
Finstermünz kaotas lõpuks oma funktsiooni, kui 1854. aastal ehitati Carl von Ghega plaanide järgi uus mägitee Naudersi kõrgoruni. Austria võimud püstitasid uuele maanteele Inntali orgu Hochfinstermünzi linnuse, mille kujundasid Franzensfeste linnuse ja Rastatti liidulinnuse järgi ning mehitasid "k.k. Landesschützen" väesalgaga.
Pärast Teise maailmasõja lõppu põgenesid mitmed natsiametnikud, nagu Eduard Roschmann ja Oswald Menghin, rotiradu pidi Naudersi ja Rescheni kuru kaudu, et pääseda vahistamisest.
Pettneu am Arlberg

Pettneu am Arlberg on vald ("Gemeinde") Austrias Tirooli liidumaal Landecki ringkonnas. Vald asub 1222 m kõrgusel merepinnast. 
Valla pindala on 56,8 km², 1. jaanuaril 2016 elas seal 1454 inimest. Vald paikneb 16,3 km Landeckist läänes. Paika on esmamainitud 1300. aastal kui "Ponte novu (nou)", mis tähendab uut silda. Peamised sissetulekuallikad on suve- ja taliturism ning põllumajandus.
Paul Uusman

Paul Uusman (2. juuni 1910 Tallinn – 21. veebruar 1988 Tallinn) oli eesti kultuuritegelane.
1940. aastal sai ta Riigi Ringhäälingu direktoriks ja Eesti NSV Raadiokomitee esimehe asetäitjaks. Teise maailmasõja aastatel oli ta Leningradi ja Moskva Raadio Eesti toimetuse diktor ja vastutav toimetaja. Aastatel 1944–1949 oli ta Eesti NSV Rahvakomissaride Nõukogu ja Eesti NSV Ministrite Nõukogu juures asuva Eesti NSV Raadiokomitee esimees, 1949–1953 Eesti NSV Raadioinformatsiooni Komitee esimees. Aastatel 1953–1975 oli ta Eesti NSV Kultuuriministeeriumis ministri asetäitja.
Aastatel 1940–1950 oli ta Eesti NSV Ülemnõukogu saadik.
Aastatel 1953–1987 oli ta ajalehe Sirp ja Vasar toimetuskolleegiumi liige.
Ta on maetud Tallinna Metsakalmistule.
Pfunds

Pfunds on vald ("Gemeinde") Austrias Tirooli liidumaal Landecki ringkonnas. Vald asub 970 m kõrgusel merepinnast. Valla pindala on 140,4 km², 1. jaanuaril 2016 elas seal 2577 inimest. Vald paikneb 19,7 km Landeckist lõunas ja 5 km Šveitsi piirist põhjas. Küla on kirjalikult esmamainitud 1282. aastal. Peamine sissetulekuallikas on turism.
Kruonise vald

Kruonise vald (leedu keeles "Kruonio seniūnija") on 2. järgu haldusüksus (vald) Leedus Kaišiadoryse rajooni territooriumil. 
Valla pindala on 224 km². 2011. aasta seisuga elas seal 2775 inimest. Valla keskus on Kruonise alev, kus aastal 2011 oli 661 elanikku. Vallamaja asub aadressil Vilniaus g.13. Vallavanem on Audrius Slavinskas.
Lisaks küladele on vallas ka mõned huutorid
Krugersdorp

Krugersdorp on linn Lõuna-Aafrika Vabariigis Gautengi provintsis West Randi ringkonnas.
Krugersdorp on asutatud 1887. aastal. Linn on saanud nime buuride poliitikategelase Paul Krugeri järgi.
2011. aasta rahvaloenduse andmetel oli Krugersdorpi elanikest valgeid 50,22%, mustanahalisi aafriklasi 42,27%, India või Aasia päritolu inimesi 5,38%, värvilisi 1,37% ja teisi 0,75%. Afrikaani keelt pidas emakeeleks 42,03%, inglise keelt 19,50%, tsvana keelt 14,49%, suulu keelt 4,82%, koosa keelt 3,68%, sotho keelt 3,56%, pedi keelt 2,47%, tsonga keelt 2,37%, venda keelt 1,65% ja ndebele keelt 1,53%.
Poolkinnised avangud

Poolkinnised avangud on male avangud, mis algavad valge avakäiguga 1.d2-d4 ja millele mustad teevad ükskõik millise muu vastukäigu peale käigu 1...d7-d5.
Kaišiadoryse rajoon

Kaišiadoryse rajoon (leedu "Kaišiadorių rajono savivaldybė") on 1. järgu haldusüksus (rajoon) Leedus endise Kaunase maakonna aladel.
Rajooni pindala on 1087 km². 2017. aasta seisuga elas seal 30 857 inimest.
Rajoon moodustati 1950. aastal, tänapäevastes piiridest on aastast 1999, mil osa selle maadest läks moodustatava Elektrėnai omavalitsuse koosseisu. Rajoon koosneb järgmistest valdadest: Kaišiadoryse, Kruonise, Nemaitonysi, Palomenė, Paparčiai, Pravieniškėse, Rumšiškėse, Žasliai ja Žiežmariai vald. Eraldi haldusüksused moodustavad veel Kaišiadoryse ja Žiežmariai linnad.
Halduskeskus on Kaišiadoryse linn. Teised tähtsamad asulad on Žiežmariai linn ning Kruonise, Rumšiškėse ja Žasliai alevid. 2011. aasta seisuga olid elanikest 94,78% leedulased, 2,59% venelased, 1,04% poolakad, 0,23% ukrainlased, 0,23% valgevenelased ja 1,13% oli teistest rahvustest.
Rajooni suurimad jõed on Nemunas ja selle lisajõgi Neris. Rajooni kaguosa jääb Dzūkija kõrgustikule. Osaliselt jääb rajooni Kaunase veehoidla. Rajooni territoorium jääb osaliselt Kaunase veehoidla regionaalpargi territooriumile, osaliselt aga Aukštadvarise regionaalparki.
Eesti läbi 100 silmapaari

Eesti läbi 100 silmapaari on näitus ja raamat. Eesti lugu kajastatakse saja aasta jooksul sündinud inimeste fotode ja mõtete kaudu. Kõige vanem on saja-aastane nagu Eesti Vabariik, noorim saab 2018. aastal ühe aastaseks.
Heilsarmee

Heilsarmee (Päästearmee) oli Šveitsi ansambel. 
2013. aasta Eurovisiooni lauluvõistlusel Malmös esindas see nime Takasa all Šveitsi lauluga "You and Me", kuid finaali ei jõutud.
Kasutaja

 
Kasutaja on inimene, kes kasutab arvutit või internetiteenust. Kasutajad tavaliselt kasutavad süsteemi või tarkvara toodangut ilma, et nad teaks, kuidas see tegelikult töötab. Kogenumad kasutajad kasutavad arenenud omadusi programmidel, selleks ei pea oskama programmeerida ja/või süsteemi hallata.
Kasutajal on tavaliselt kasutajakonto ja tuvastatakse süsteemi poolt kasutajanime järgi.
Mõned tarkvaratooted teenindavad teisi süsteeme ja neil ei olegi otsest kasutajat.
Lõppkasutaja.
Lõppkasutajad on ülimad inimestest kasutajad (operaatorid) tarkvara toodetel. Seda terminit kasutatakse selleks, et eristada lõppkasutajaid, kes saavad programmi tootjatelt, et seda testida ja parandada, nendest, kes tegelikult maksavad selle eest. Kasutajakeskses disainis eraldab see ka tarkvara operaatori ja teised asjaosalised, kes võib-olla ei kasuta programmi, kuid aitavad nõudeid täita, kliendist, kes maksab selle arendamise eest. See eraldamine on justnimelt kasulik kasutajaliidese disainimisel, sest nii saab jälgida, mis omadusi tavalised kasutajad vajaksid.
Need tarkvaratooted, kelle teenuseid kasutab mõni teine süsteem, neil ei ole ka otseseid lõppkasutajaid.
Kasutajakonto.
Kasutajakonto võimaldab kasutajal autentida süsteemile ja potentsiaalselt saada autorisatsioon, et saada juurdepääs ressurssidele, mida pakutakse või mis on ühendatud selle süsteemiga, kuigi autentimine ei tähenda autorisatsiooni. Et sisse kontosse sisse logida peab kasutaja ennast autentima parooli või mõne teise mandaadiga, selle eesmärgiks on raamatupidamine, turvalisus, logimine, ressursi haldamine.
Arvutisüsteemid opereerivad ühel kahest kasutajatüübist:
Igal kasutajakontol on mitmikkasutaja süsteemis tavaliselt oma kodukataloog, kus faile hoiustada, mis seostuvad tolle kasutaja tegevustele, mis on kaitstud teiste kasutajate eest (kuigi süsteemi administraatoril võib olla sellele juurdepääs).
Samal ajal kui süsteemid eeldavad, et põhilised kasutajakontod on kasutusel ainult ühe inimese poolt, on siiski paljudel süsteemidel erilised kontod, et igaüks saaks neid kasutada, näiteks anonüümsed kontod või külaliskontod.
147 eKr

Aasta 147 eKr oli 147. aasta enne meie ajaarvamist, Vana-Rooma ajaarvamise järgi "ab urbe condita" DCVII (607).
145 eKr

Aasta 145 eKr oli 145. aasta enne meie ajaarvamist, Vana-Rooma ajaarvamise järgi "ab urbe condita" DCIX (609).
144 eKr

Aasta 144 eKr oli 144. aasta enne meie ajaarvamist, Vana-Rooma ajaarvamise järgi "ab urbe condita" DCX (610).
Nikolai Podgornõi

Nikolai Podgornõi (vene keeles Николай Викторович Подгорный, ukraina Микола Вікторович Підгорний; 18. veebruar (vkj 5. veebruar) 1903 Karlovka Poltaava kubermang (tänapäeval Poltava oblast, Ukraina) – 11. jaanuar 1983 Moskva) oli Nõukogude Liidu riigi- ja parteitegelane.
Nikolai Podgornõi oli rahvuselt ukrainlane ja pärit töölisperekonnast. 1917. aastast töötas ta Karlovkas lukksepa õpilasena ja lukksepana. Aastatel 1921–1923 oli ta Karlovka Komsomolikomitee sekretär. 1926. aastal lõpetas ta Töölisfakulteedi ja 1931. aastal Kiievi Toiduainetetööstuse Tehnoloogiainstituudi. 1930. aastal astus ta Üleliidulisse Kommunistlikku (bolševike) Parteisse.
Aastatel 1931–1939 töötas ta suhkrutööstuse ettevõtetes. 1939. aastal sai ta Ukraina NSV toiduainetetööstuse rahvakomissari asetäitjaks. 1940–1942 oli ta Nõukogude Liidu toiduainetetööstuse rahvakomissari asetäitja. 1942–1944 töötas ta Moskva Toiduainetetööstuse Tehnoloogia Instituudi direktorina. 1944–1946 oli Podgornõi Ukraina NSV toiduainetetööstuse rahvakomissari asetäitja. 1946–1950 oli ta Ukraina NSV Ministrite Nõukogu alaline esindaja NSV Liidu Ministrite Nõukogu juures.
1950. aasta aprillis määrati ta ÜK(b)P Harkovi oblastikomitee esimeseks sekretäriks. 17. augustil 1953 sai ta Ukraina Kommunistliku Partei Keskkomitee teiseks sekretäriks. 26. detsembrist 1957 kuni 2. juulini 1963 oli Podgornõi Ukraina Kommunistliku Partei Keskkomitee esimene sekretär. 2. juunist 1963 kuni 6. detsembrini 1965 oli ta Nõukogude Liidu Kommunistliku Partei Keskkomitee sekretär.
4. maist 1960 kuni 24. maini 1977 oli ta Nõukogude Liidu Kommunistliku Partei Keskkomitee Poliitbüroo (kuni 1966. aastani presiidiumi) liige.
9. detsembrist 1965 kuni 16. juunini 1977 oli Nikolai Podgornõi NSV Liidu Ülemnõukogu Presiidiumi esimees.
King William’s Town

King William’s Town (2021. aasta veebruarist ametlikult Qonce) on linn Lõuna-Aafrika Vabariigis Ida-Kapimaa provintsis Buffalo City linnaringkonnas.
Linn on asutatud 1835. aastal ning toonase nime nime Suurbritannia ja Iirimaa Ühendkuningriigi kuninga William IV järgi.
2011. aasta rahvaloenduse andmetel oli King William’s Towni elanikest mustanahalisi aafriklasi 65,32%, värvilisi 25,64%, valgeid 5,56%, India või Aasia päritolu inimesi 2,53% ja teisi 0,94%. Koosa keelt pidas emakeeleks 54,55%, afrikaani keelt 27,34%, inglise keelt 13,71%, sotho keelt 0,51% ja suulu keelt 0,42%.
Pians

Pians on vald ("Gemeinde") Austrias Tirooli liidumaal Landecki ringkonnas. Vald asub 856 m kõrgusel merepinnast. Valla pindala on 2,9 km², 1. jaanuaril 2016 elas seal 821 inimest. Vald paikneb 4,3 km Landeckist läänes. Peamine sissetulekuallikas on turism.
Calvinia

Calvinia on linn Lõuna-Aafrika Vabariigis Põhja-Kapimaa provintsis Namakwa ringkonnas, Hantami valla halduskeskus.
Esimesed euroopa asunikud saabusid piirkonda 1750. aastatel. Linn asutati 1851. aastal ja on saanud nime prantsuse usureformaatori Johann Calvini järgi.
2011. aasta rahvaloenduse andmetel oli Calvinia elanikest värvilisi 82,98%, valgeid 11,79%, mustanahalisi aafriklasi 3,56%, India või Aasia päritolu inimesi 0,77% ja teisi 0,89%. Afrikaani keelt pidas emakeeleks 96,86%, inglise keelt 1,30% ja koosa keelt 0,64%.
Maailmamix

"Maailmamix on raadio Elmar saade, mis on eetris pühapäeviti kella 15–17.
Lichtenburg

Lichtenburg on linn Lõuna-Aafrika Vabariigis Loodeprovintsis Ngaka Modiri Molema ringkonnas, Ditsobotla valla halduskeskus.
Linn on asutatud 1873. aastal.
2011. aasta rahvaloenduse andmetel oli Lichtenburgi elanikkonnast mustanahalisi aafriklasi 59,50%, valgeid 30,33%, värvilisi 7,93%, India või Aasia päritolu inimesi 1,91% ja teisi 0,33%. Tsvana keelt pidas emakeeleks 52,48% inimesi, afrikaani keelt 38,10%, inglise keelt 4,14%, sotho keelt 1,06%, suulu keelt 0,89%, ja koosa keelt 0,78%.
Vryburg

Vryburg on linn Lõuna-Aafrika Vabariigis Loodeprovintsis, Dr Ruth Segomotsi Mompati ringkonna ja Naledi valla halduskeskus.
Linn asutati 1882. aastal buuride sõltumatu riigi Stellalandi pealinnana.
2011. aasta rahvaloenduse andmetel oli Vryburgi elanikest mustanahalisi aafriklasi 40,82%, värvilisi 37,58%, valgeid 17,72%, India või Aasia päritolu inimesi 3,15% ja teisi 0,72%. Afrikaani keelt pidas emakeeleks 56,33% inimestest, tsvana keelt 33,04%, inglise keelt 6,35%, sotho keelt 0,87%, koosa keelt 0,54% ja pedi keelt 0,50%.
Citrusdal

Citrusdal on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas.
Citrusdal asub Kaplinnast ligikaudu 160 kilomeetrit põhja pool.
Linn on asutatud 1916. aastal.
2011. aasta rahvaloenduse andmetel oli Citrusdali elanikest värvilisi 68,98%, mustanahalisi aafriklasi 15,62%, valgeid 14,55%, India või Aasia päritolu inimesi 0,18% ja teisi 0,68%. Afrikaani keelt pidas emakeeleks 87,51% inimesi, koosa keelt 5,90%, sotho keelt 2,35%, inglise keelt 1,90% ja tsvana keelt 0,84%.
143 eKr

Aasta 143 eKr oli 143. aasta enne meie ajaarvamist, Vana-Rooma ajaarvamise järgi "ab urbe condita" DCXI (611).
142 eKr

Aasta 142 eKr oli 142. aasta enne meie ajaarvamist, Vana-Rooma ajaarvamise järgi "ab urbe condita" DCXII (612).
Al Bano ja Romina Power

Al Bano ja Romina Power (itaalia keeles Al Bano e Romina Power) on itaalia popmuusikaduo, mille moodustasid 1975. aastal abielupaar Albano Carrisi ja Romina Power. 
Ansambel oli edukas nii Itaalias kui mujal Euroopas. Nende edukaimad laulud on olnud "Felicità", "Sharazan", "Tu, soltanto tu (Mi hai fatto innamorare)", "Ci sarà", "Sempre sempre" ja "Libertà!". Enamik nende laule on itaaliakeelsed, kuid nad on salvestanud laule ka hispaania ja prantsuse keeles. Nad on osalenud kaks korda Eurovisiooni lauluvõistlusel (1976 ja 1985) ning viis korda Sanremo laulufestivalil, mille nad 1984. aastal ka lauluga "Ci sarà" võitsid.
141 eKr

Aasta 141 eKr oli 141. aasta enne meie ajaarvamist, Vana-Rooma ajaarvamise järgi "ab urbe condita" DCXIII (613).
140 eKr

Aasta 140 eKr ehk ab urbe condita DCXIV (614).
139 eKr

Aasta 139 eKr ehk ab urbe condita DCXV (615).
138 eKr

Aasta 138 eKr ehk ab urbe condita DCXVI (616).
Prutz

Prutz on vald ("Gemeinde") Austrias Tirooli liidumaal Landecki ringkonnas. Vald asub 864 m kõrgusel merepinnast. Valla pindala on 9,74 km², 1. jaanuaril 2016 elas seal 1777 inimest. Vald paikneb Kauneri oru suus Inni ülemjooksul, 10 km lõunas Landeckist ja 36 km põhjas Rescheni kurust, mis moodustab piiri Itaaliaga. Piir Šveitsiga asub 23 km edelas.
Ajalugu.
Prutz, mis asub endisel Via Claudia Augustal, oli puhkepaik ja hiljem postijaam Karolingide ajast, koos soodsate võimalustega asustuse arenemiseks. Paika on esmamainitud aastatel 1027–1034 kui "locus qui dicitur Bruttes" ("paik, mida kutsutakse "Bruttes"") seoses vaidlustega kirikukümnise üle Brixeni ja Regensburgi piiskopikirikute vahel. Hilisgooti kihelkonnakirik renoveeriti barokkstiilis 17. sajandil.
1903. aastal katastroofiline tulekahju hävitas suurema osa külast, kuigi tüüpiline Lääne-Tirooli lähedaste majade paigutus jäi endiselt keskusse.
Prutz oli algselt halduslikult osa Ried im Oberinntalist, mis kaotati haldusüksusena 1978. aastal, kui Prutz sai Landecki osaks.
Asend.
Prutz paikneb Inni ja Faggenbachi jõe kohtumiskohas. Puhkeala ja looduspark Kaunergrat asub külast idas. Suusakuurort Serfaus-Fiss-Ladis asub külast läänes.
Prutz asub jalgrattateel Via Claudia Augusta.
Elanikkond.
Prutzi rahvaarv vähenes 19. sajandi teisel poolel muuhulgas väljarände tõttu Ameerikasse, kuid hakkas püsivalt kasvama alates 1910. aastast. 2013. aastal oli 12% rahvastikust välismaalasi. Välismaalased jagunesid järgmiselt: 43% olid EL kodanikud, 28% olid Türgi kodanikud, 20% olid endisest Jugoslaaviast ja 9% mujalt.
Majandus ja taristu.
Üks suuremaid hüdroelektrijaamu Austrias paikneb Prutzis ja sellega opereerib TIWAG. Hüdroelektrijaam on ühendatud 14,8 km pikkuse toru kaudu Gepatschspeicheriga (Gepatschi veehoidlaga), mis ehitati 1964. aastal. Keskmine elektri tootmine aastas on 661 GWh. Paljudes naabervaldades on suured turismikeskused, samas Prutz on koduks mitmele väikeettevõttele, mis ümbruskonda teenindavad.
Külas asub üks Austria suuremaid hüdroelektrijaamu. Külas asub mitu põllumajandusettevõtet, sealhulgas aprikoosiistandus, mis teenindab piiritusetehast. Väidetavalt on külas ka Austria kõrgeimalasuv veinikelder.
Kultuur ja vaatamisväärsused.
Kohalik jalgpalliklubi SV Prutz võõrustab iga-aastast muusikafestivali nelipühade nädalavahetusel, kus esinevad sageli riiklikult tunnustatud kunstnikud. Külas tegutsevad teised klubid on orkestrirühm, vabatahtlik tuletõrjebrigaad, lasketiir, destilleerijate ühendus ja karnevalirühm.
1212. aastal avastati eriline allikas, mida tänapäeval kutsutakse Saurbrunn Quelleks. Allikavesi sisaldab rauda, kaltsiumi, magneesiumi ja väävlit ning on loomult süsinikulaadne. See on tuntud oma erilise tervendava loomu poolest. Küla ehitas puhkeplatsi ümber allika, kus vesi on üldsusele tasuta kättesaadavaks tehtud.
Küla muud peamised vaatamisväärsused:
Transport.
Innsbrucki lennujaam on lähim lennujaam ja asub Prutzist 80 km kaugusel. Lähim raudteejaam on Landeck-Zamsi raudteejaam, mis asub 20 km kaugusel ja sinna sõidab buss. Regulaarne bussiteenus jätkub edasi Kaunertali, Scuoli ja Serfausi.
Ried im Oberinntal

Ried im Oberinntal on vald ("Gemeinde") Austrias Tirooli liidumaal Landecki ringkonnas. Vald asub 876 m kõrgusel merepinnast. Valla pindala on 27,43 km², 1. jaanuaril 2016 elas seal 1267 inimest. Vald paikneb 12 km Landeckist lõunas ja 3 km Prutzist allpool. 
Seda on kirjalikult esmamainitud 12. sajandil. Turism on peamine sissetulekuallikas.
Bassalõtšivka

Bassalõtšivka (ukraina keeles "Басаличівка") on küla Ukrainas Vinnõtsja oblastis Gaissõni rajoonis. Elanike arv on 370. Pindala on 1,756 km².
Nemaitonysi vald

Nemaitonysi vald (leedu keeles "Nemaitonių seniūnija") on 2. järgu haldusüksus (vald) Leedus Kaišiadoryse rajooni territooriumil. 
Valla pindala on 58 km². 2011. aasta seisuga elas seal 433 inimest. Valla keskus on Varkalėse küla, vallavanem on Genė Juodienė.
Lisaks küladele on vallas ka paar huutorit:
Varkalės

Varkalės on küla Leedus Kaišiadoryse rajoonis, Nemaitonysi valla halduskeskus. Lisaks vallamajale asuvad seal veel raamatukogu ja kabel. Vaatamisväärsuseks on sealsed looduskaitsealused rahnud. I rahnu pikkus on 1,7, laius 2,45 ja kõrgus 3,86 meetrit. Sellest 350 m kirde pool asuvad II ja III rahn. II rahnu pikkus on 210, laius 150 ja kõrgus 195 cm, III rahnu puhul on vastavad mõõdud 282, 264 ja 165 cm. IV rahn asub teistest veidi kaugemal vana lauda lähistel, selle pikkus on pikkus on 2, laius 3,4 ja kõrgus 3 meetrit. Varkalėse metsas Kaukinė metskonna 70. kvartalis asub kuuskede vahel veel Varkalėse metsa rahn, millel pikkust 3, laiust 2,8 ja kõrgust 2,12 meetrit.
Küla on kirjalikes allikates esmamainitud 1567. aastal.
Väljundseade

Väljundseade on arvutiteaduses osa riistvaraseadmetest, mis kasutab saadud teavet ja käske, mis on saadud informatsiooni töötlevast süsteemist (näiteks arvuti), et täita ülesannet. Siis toimub andmetöötlus, mida haldab informatsiooni töötlev süsteem, mis teisendab elektriliselt toodetud informatsiooni inimesele tajutavasse vormi.
Näidik.
Näidik on väljundseade, mis visuaalselt kujutab teksti, graafikat ja videoinformatsiooni. Informatsioon, mida kuvatakse näidikul, kutsutakse pehmeks koopiaks, sest informatsioon eksisteerib elektrooniliselt ja on kujutatud ajutiselt. Näidikuteks on näiteks digitaalpaneelid, kuvarid ja telerid.
Sisend-/väljundseadmed.
On palju sisend-/väljundseadmeid, näiteks mitmeotstarbelised printerid ja arvutipõhised navigatsioonisüsteemid, millel on kindel või eriline kasutus. Arvutiteaduses sisend/väljund on suhtlus välismaailma ja infot protsessiva süsteemi vahel.
Väljunditüübid.
Mõned väljundi tüübid on tekst, graafika, taktiil, heli ja video. Tekst koosneb karakteridest, mida kasutatakse, et luua sõnu, lauseid ja lõike. Graafika on digitaalne kujutus mittetekstilisest informatsioonist nagu joonistused, graafikud, pildid ja animatsioon. Taktiilne väljund nagu kõrgendatud punktid võivad olla kasulikud isikutele, kes on pimedad. Heli on muusika, kõne või ükskõik missugune teine heli. Video koosneb kaadritest ehk piltidest, mida esitatakse suurtel kiirustel järjest, luues illusiooni liikumisest.
On olemas ka lõhnaväljund, aga seda ei kasutata eriti.
Näited.
Need on näited väljundseadmetest (siin on ka sisend-/väljundseadmeid):
Sisendseade

Sisendseade on osa arvuti riistvara seadmetest, mida kasutatakse, et saata andmeid ja kontrollsignaale informatsiooni töötlevale süsteemile.
Sisendseadmed on näiteks on sõrmistikud, arvutihiired, skannerid, mikrofonid, digitaalkaamerad ja juhtkangid.
Osutusseadmed, mis on sisendseadmed, mida kasutatakse, et täpsustada kindlat kohta ruumis, saab liigitada:
Otsene sisend on peaaegu kindlalt absoluutne, kuid kaudne sisend võib olla kas aboluutne või realtiivne.
Klaviatuur.
Klaviatuurid on kasutajaliidese seadmed, mis on kujutatud nuppude paigutusena. Igat nuppu saab kasutada, kas selleks, et sisestada lingvistiline sümbol või et kutsuda esile kindel funktsioon arvutis. Klaviatuur on peamine viis teksti sistemiseks teksti sisestamisliidesse paljudele kasutajatele. Traditsioonilised klaviatuurid kasutavad vedru põhjal töötavaid nuppe, kuid on ka uusimaid variante, kus klaviatuur kujutatakse virtuaalsete nuppudene või koguni projekteeritud nuppudena.
Osutusseade.
Osutusseadmed on kõige tavalisemalt kasutatavad sisestusseadmed tänapäeval. Osutusseade on kasutajaliidese seade, mis annab kasutajale võimaluse sisestada ruumilisi andmeid arvutisse. Hiirte ja puuteplaatide puhul on see saavutatud tuvastades liikumist terve füüsilise pinna peale. Analoogseadmed nagu 3D-hiired, juhtkangid või näpuhiired töötavad tuvastades enda kõrvalekande kraadi. Liigutused osutusseadmel on kujutatud ekraanil, luues lihtsa viisi kuidas kontrollida arvuti graafikaliidest.
Videosisestusseadmed.
Videosisestusseadmeid kasutatakse, et digiteerida pilte või videoid välismaailmast arvutisse. Informatsiooni saab talletada erinevates formaatides olenevalt kasutaja vajadustest. Kõige tavalisem videosisestusseade on digitaalkaamera.
Ka kasutatakse seda meditsiinis nii väikestes skaaladel, kus inimsilm ei suudaks vahet teha.
Helisisestusseadmed.
Helisisestusseadmeid kasutatakse, et heli salvestada. Mõnes olukorras saab heliväljastusseadmeid kasutada kui sisestusseadmetena, et salvestada tehtud heli. Helisisestusseadmed võimaldavad saata helisignaale arvutisse, et neid saaks salvestada, muuta või käske edastada. Seadmed nagu mikrofonid võimaldavad kasutajatel rääkida arvutiga selleks, et salvestada heliteade või tarkvara kasutada. Peale salvestamise saab helisisestusseadmeid kasutada kõnetuvastustarkvaras.
Alba järv

Alba järv, ka Alva järv, on ajutine järv Lääne maakonnas Lääne-Nigula valla ja Haapsalu linna piiril ning Laheva ja Kadarpiku küla piiril Alba ja Õpsepa talu vahel. 
Järve pindala on kõrgveega kuni 22 ha, kõrgeima veetasemega moodustab ühtse veekogu koos Kaldasoo järve ja Kaarupipealse sooga kuni 99 ha.
Järve veetase on kõrgveega 7 m üle merepinna. Suvel jääb järv enamasti kuivaks. Järv on ajutine karstijärv, ainult kurisutega, ilma karstiallikateta alltüübist. Järve põhjaserval on mitu metsakõduga kaetud kurisut, järve põhjas õhukese pinnakattega karstunud paas. Sissevool järve on peamiselt lühikese Kaarupipealse soost lähtuva oja kaudu, väljavool järve vaid väga hea täitumise korral ajutise oja kaudu keskmiselt kord viie aasta jooksul loodenurgast läbi Ants Laikmaa kodupargi Laheva Lekepealse soole.
Järve põhja katab kuival ajal osal alast karstijärvedele eriomane niidutaimestik kaitsealuste kannikeseliikidega, karstumata põhjaga piirkondades madalsoode ja madalsoostunud niitude taimkate. Lühema üleujutuse ajaga alade taimkate sarnaneb ümbritsevate aruniitude ja arumetsade omaga, neis puudub aga sinilill. Järve ala on olnud kasutusel heina- ja karjamaana, seda läbib kiviaed.
Kevadel peatuvad järvel veelinnud, koevad rabakonnad. Järves kalu ei ole.
Alo Aarsalu

Alo Aarsalu (sündinud 23. märtsil 1970) on eesti maalikunstnik. 
Maalihariduse omandas 1988–1993 Konrad Mäe nimelises stuudios Kaja Kärneri ja Heldur Viirese käe all. Täiendas end kunstiõpetajate täiendõppesTallinna Ülikoolis (endises Pedagoogikaülikoolis). 
Näitustel esinenud alates aastast 1993 (isikunäitused 2002, 2009, 2010, 2011 ja 2012). 
Alo Aarsalu on 10 aastat juhendanud Tartu Laste- ja Noortemaja kunstiringi (1988–1998) ning olnud juhendaja Motiiv Stuudio laste kunstiringi suvistes maalilaagrites ning täiskasvanute ja noorte maalistuudios (2007–2013). Illustreerinud muusikaalbumeid ja raamatuid.
Tooji

Touraj Keshtkar (pärsia keeles تورج کشتکار‎; esinejanimega Tooji; sündinud 26. mail 1987 Shīrāzis) on Iraani päritolu Norra laulja, modell ja telesaatejuht.
Ta esindas Norrat 2012. aasta Eurovisiooni lauluvõistlusel Bakuus lauluga "Stay". Laul jäi finaalkontserdil seitsme punktiga viimaseks, kuid jõudis Norra singlite edetabelis VG-lista teisele kohale.
Bakteritsiidlamp

Bakteritsiidlamp on lamp bakteritsiidkiirguse tekitamiseks. See on enamasti madalrõhuline elavhõbelamp, mille kolb on tehtud ultraviolettkiirgust hästi läbilaskvast uvioolklaasist. Ultraviolettkiirgusel on head desinfitseerivad (baktereid hävitavad) omadused, millest ka lambi nimetus.
Bakteritsiidse lambi UV-kiirguse spekter valitakse selle järgi, et see tekitaks minimaalselt osooni ning kahjustaks võimalikult vähe nahka ja silmi. Selleks filtreeritakse lambi spektrist välja lühilaineline ultraviolettkiirgus. Säilitatakse nn pehme UV-kiirgus. Bakteritsiidlamp erineb kvartslambist madala osoonieralduse poolest, mistõttu pole pärast lambi kasutamist vaja ruumi tuulutada.
Bakteritsiidlampi kasutatakse ruumide mikrobioloogiliseks puhastuseks. Lamp desinfitseerib tõhusalt õhku, vett ja lahtiseid pindu, neutraliseerib bakterid ja viirused, hallituse, seened ja muud mikroorganismid. Lamp on mõeldud kasutamiseks operatsioonisaalides, haiglapalatites, ravi- ja haavahoolduskabinettides, laborites, apteekides, farmaatsia-, toiduaine- ja kosmeetikatööstuses.
Bakteritsiidlambiga töötamisel tuleb kindlasti meeles pidada, et ultraviolettkiirgus on ohtlik nägemisele ja nahale. Lühilaineline UV-kiirgus võib põhjustada põletust ja nahavähki, see võib olla valulik silma sarvkestale ning põhjustada ajutise või püsiva nägemiskahjustuse. Seetõttu tuleb kaitsta silmi bakteritsiidlambi valguse eest.
Stereoseade

Stereoseade ehk stereokeskus ehk muusikakeskus on stereofoonilise (kahekanalilise) heliga paikne koduelektroonikaseade, mis koosneb signaaliallikatest, helivõimendist ja kõlaritest.
Audiosignaali allikaist kuulub iga stereokeskuse koosseisu raadiotuuner raadiosaadete vastuvõtmiseks ja laserplaadimängija, vastavalt kas CD-mängija või uuema põlvkonna optiline seade, näiteks DVD või Blu-ray seade, mis mängib ka vanemaid formaate, sh muusika-CD-plaate kui ka andmetena CD-le salvestatud multimeediat. DVD- või Blu-ray seadmega muusikakeskus on võimalik ühendada televiisoriga, et vaadata filme ja videoid.
Arenguloost.
Muusikakeskuste eelkäijaks oli vinüülplaadimängijaga monofooniline raadio ehk radioola, millel grammofoniosa paiknes võrdlemisi suure raadiokasti ülaosas kaane all.
Kui 1958. aastal tulid müügile stereofoonilised vinüülplaadid ja 1960. aastate esimesel poolel alustasid raadiojaamad stereosaadete edastamist, hakati tootma ka stereofoonilisi plaadimängija ja raadio kombinatsioone koos kahe eraldi kõlariga.
1980. aastatel, kui signaaliallikaina lisandus kassettmagnetofon ja seejärel ka CD-mängija, tulid müügile komponentsüsteemid eraldi või integreeritud üksustest (kastidest), millest moodustati stereotorn. Enamasti olid komponendid midigabariidis, tüüpiliselt laiusega 43 cm. Vasaku ja parema kanali kõlarid võisid olla niisama kõrged kui torn.
1990. aastail tulid komponentsüsteemide kõrvale kompaktsüsteemid, s.o ühes mini- või mikrokorpuses stereoseadmed, küll eraldi kõlaritega. Korpuse laiuse määras miniformaadi korral kahepesaline kassettmagnetofon (vajab laiust vähemalt 22 cm, suurim laius 28 cm) ja mikroformaadis CD-mängija (korpuse laius 14–21 cm).
Praegused stereokeskused on peamiselt FM-raadio ja CD-, DVD- või Blu-ray mängijaga mikrosüsteemid, millel võib olla mitmesuguseid lisavõimalusi:
Jätkuvalt toodavad tuntud audiofirmad (Denon, Ongyo, Pioneer, Yamaha) ka kõrgekvaliteedilisi mikro- ja minikomponentsüsteeme.
Termini "High End" võtsid kasutusele G. J. Holt ja H. Pearson juba 1970. aastail. Esialgu kõlarite, hiljem ka muude stereokeskuse komponentide, peamiselt siiski helivõimendite ja vinüülplaadimängijate valmistamisel seati eesmärgiks kõiki tehnika saavutusi ja tehnoloogia võimalusi rakendades ja kuludele tähelepanu pööramata saavutada n-ö. viimase peal tulemus nii helikvaliteedi kui ka töökindluse poolest.
Kvaliteedi hindamisel lähtutakse eelkõige subjektiivsest tajust, mitte niivõrd tehniliste parameetrite väärtustest. Mõistagi saab siin tegemist olla peamiselt harrastuskonstruktorite üksik- või väikeseeriatoodetega. Niisuguse seadmestiku keskseks komponendiks on eriti hoolikalt kavandatud ja teostatud lampvõimendi.
137 eKr

Aasta 137 eKr ehk ab urbe condita DCXVII (617).
Kuldala elamukvartal

Kuldala elamukvartal (ka Kuldala maja) on elamukvartal Harju maakonnas Rae vallas Peetri alevikus.
Kvartal asub Kuldala tee, Aruheina tee ja Raudkivi tee vahel. Kirdes on Tallinna linna piir.
Kvartal ümbritseb Kuldala parki.
Kvartali projekteeris 2008. aastal arhitekt Raivo Kotov (kaasautorid Lembit-Kaur Stöör, Margus Maiste, Tõnis Kimmel, Olga Batuhtina ja Margit Aule).
Ultra

Ultra oli Suurbritannia sõjaväeluure koodnimi luureinformatsioonile, mida koguti Teise maailmasõja käigus 1941. aasta juunis teljeriikide šifreeritud raadio- ja teletaipsidet pealt kuulates ning dešifreeriti Bletchley Parkis asuvas Riiklikus Koodi- ja Šifreerimiskoolis (GC&amp;CS).
Nimi Ultra tuleneb asjaolust, et Suurbritannias kasutatud riigisaladuse klassifikatsiooni kõrgeimat astet "Most Secret" ('kõige salajasem') peeti omandatud informatsiooni jaoks liiga ebaturvaliseks ja seetõttu loodi uus klassifikatsiooniaste "Ultra Secret" ('ülisalajane').
Ultra olemasolu hoiti pärast sõja lõppu pikka aega saladuses. Pärast selle avalikustamist 1970. aastate keskpaigas, tuli ajaloolastel Teise maailmasõja historiograafias mitmeid parandusi ja täpsustusi teha. Näiteks väidab Suurbritannia ajaloolane Andrew Roberts: "Kuna tal oli hindamatult oluline võimekus lugeda Rommeli Enigma sõnumivahetust, teadis Montgomery täpselt, et milline puudus oli sakslastel meestest, laskemoonast, toidust ja eelkõige kütusest."
Ultra (täpsustus)

Ultra oli Teise maailmasõja ajal Suurbritannia kogutud luureinfo koodnimi.
Ultra võib tähendada ka järgmisi asju: